kardosdrur/scandi-wiki huggingface dataset:
Dansk Svæveflyver Union

Dansk Svæveflyver Union, forkortet DSvU, er et forbund for svæveflyveklubber i Danmark. Medlemmerne i svæveflyveklubberne er automatisk medlem i DSvU. DSvU holder til på det Nationale Svæveflyvecenter Arnborg. Centret kan benyttes af alle medlemmer og der er også unionsfly til rådighed.

Organisation 
DSvU er i forbund med de andre luftsportsgrene gennem Kongelig Dansk Aeroklub (KDA). 

Internationalt er svæveflyvning som konkurrencesport organiseret gennem Fédération Aéronautique Internationale (FAI). 

DSvU er tilknyttet European Gliding Union (EGU), som er en interesseorganisation for alle europæiske svæveflyvepiloter.

DSvU er desuden et forbund under Danmarks Idræts-Forbund, DIF.

Tilknyttet Dansk Svæveflyver Union er desuden Dansk Svæveflyvehistorisk Klub.

Eksterne henvisninger 
 dsvu.dk 
 Lokation på wikimapia.org

Svæveflyver Union
Svæveflyveklubber
Dansk Svæveflyvehistorisk Klub

Dansk Svæveflyvehistorisk Klub, forkortet DaSK, er en forening, der virker for at bevare dansk svæveflyvehistorie for eftertiden. Dansk Svæveflyvehistorisk Klub er stiftet i år 1988 og har sit hjemsted på Svæveflyvecenter Arnborg.

Klubbens formål er kort beskrevet at sikre at svæveflyvehistoriske værdier bliver istandsat, opbevaret og vedligeholdt på forsvarlig måde.

Dansk Svæveflyvehistorisk Klub er tilknyttet Dansk Svæveflyver Union.

Eksterne henvisninger
 Klubbens hjemmeside

Svæveflyveklubber
Svæveflyvehistorisk Klub
Etableret i 1988
Peters landlov

Peters landlov er en dansk film fra 1963, instrueret af Ebbe Langberg og skrevet af Tørk Haxthausen.

Medvirkende 
 Poul Reichhardt
 Helle Virkner
 Ebbe Langberg
 Ove Sprogøe
 Christoffer Bro
 Emil Hass Christensen
 Carl Ottosen
 Minna Jørgensen
 Jimmie Moore

Eksterne henvisninger 
 

Danske film fra 1963
Film instrueret af Ebbe Langberg
Styrmand Karlsen

Styrmand Karlsen er en dansk film fra 1958, bygget over lystspillet Styrmand Karlsens flammer fra 1929. Inden lystspillet blev til film, var det i 1955 blevet omsat til radioteater. Filmens manuskript er skrevet af Paul Sarauw, John Olsen og Annelise Reenberg, der også har instrueret.

Medvirkende
Johannes Meyer
Frits Helmuth
Emil Hass Christensen
Ebbe Langberg
Dirch Passer
Ghita Nørby
Bodil Udsen
Ove Sprogøe
Clara Østø
Helge Kjærulff-Schmidt
Karl Stegger
Jeanne Darville
Gabriel Axel
Knud Hallest
Poul Thomsen
Hugo Herrestrup
Bent Vejlby
Bodil Sangill

Eksterne henvisninger 
 

Komediefilm fra Danmark
Danske film fra 1958
Film instrueret af Annelise Reenberg
Familiefilm fra Danmark
Prinsesse for en dag

Prinsesse for en dag er en dansk film fra 1962.
Manuskript og instruktion Finn Henriksen.

Medvirkende 
Gitte Hænning
Frits Helmuth
Malene Schwartz
Paul Hagen
Christian Arhoff
Mogens Brandt
Asbjørn Andersen
Olaf Ussing
Karen Lykkehus
Bjørn Puggaard-Müller
Otto Brandenburg
Four Jacks
Grete Klitgaard

En del af filmen er optaget på Nørrebros Teater

Eksterne henvisninger 
 

Danske film fra 1962
Film instrueret af Finn Henriksen
Stop motion

Stop-motion (engelsk stop motion uden bindestreg) er en filmteknik, hvor man bruger dukker (eller andre ting) til at animere med. Teknikken fungerer ved at der tages et billede, objektet flyttes, der tages endnu et billede, objektet flyttes og der tages endnu et billede osv. Normalt bruges 24 billeder i sekundet. I nogle stop-motion-film bruges figurer af modellervoks. Man kan også lave stop-motion med levende mennesker, der flytter sig en smule mellem hvert billede, eller som i Cirkeline med flade tegninger der klippes ud og flyttes i forhold til hinanden (flyttefilm).

Teknikken kan både bruges til virkelige figurer, såsom dyr og mennesker, og til overnaturlige/mytologiske væsener i horror- og eventyrfilm. I nogle film klippes stop-motion-effekterne sammen med optagelser af levende skuespillere, f eks. kæmpeaben og kvinden med det lyse hår i King Kong (1933) og slutningen af Sam Raimis The Evil Dead (1981). Der findes også en del stop-motion-film, hvor alting er lavet med dukker og modeller.

Udenlandske stop-motion-film såsom Tim Burton & Henry Selicks The Nightmare Before Christmas (1993), Henry Selicks James og den store fersken (1996) og Tim Burton & Mike Johnsons Corpse Bride (2005) har udviklet stop-motion til et højt teknisk og kunstnerisk niveau. Danske produktioner såsom Laila Hodells Balladen om Holger Danske (1996), Per Flys Prop og Berta (2000) og Janis Cimermanis' De tre musketerer (2005) kritiseres ofte for at hænge uambitiøst fast på et niveau svarende til østeuropæiske dukkefilm fra 1950'erne.

Klassiske stop-motion-film 
 King Kong (1933)
 Sinbads syvende rejse (1958)
 Den hemmelighedsfulde ø (1961)
 The Nightmare Before Christmas (1993)
 Flugten fra Hønsegården (2000)
 Corpse Bride (2005)

Kendte stop-motion-serier 
 Walter og Trofast
 Byggemand Bob
 Frode Får
 Pingu

Stop-motion-kunstnere 
 Willis O'Brien
 Ray Harryhausen
 Jan Svankmajer
 Henry Selick
 Nick Park
 Ivo Caprino
 Lasse Frisk (Frisk film)

Se også 
 Animani 96
 Brickfilm
 Dukkefilm

Eksterne henvisninger 

 Animate Clay – En side om "clay animation", som har guides mm. 
 Stop Motion Central – guides til forskellige typer stop-motion 

Filmteknikker
Vester Han Herred

Vester Han Herred  var et herred i det tidligere Thisted Amt. Området var før 2007 delt mellem det daværende Viborg Amt (Thisted og Hanstholm Kommuner) og daværende Nordjyllands Amt (Fjerritslev Kommune). Hele området er fra 2007 en del af Region Nordjylland og delt mellem Thisted kommune og Jammerbugt kommune.

Den vestligste del af herredet bestående af Øsløs-Vesløs-Arup hedder Hannæs.

Herredet var oprindeligt en del af et samlet Hanherred, hvor den østre del blev til Øster Han Herred. Det hørte i middelalderen til Thysyssel, men udgjorde senere et selvstændigt len. Ved amtopdelingen i 1793 kom grænsen mellem Thisted Amt og i Hjørring Amt til at følge grænsen mellem de to hanherreder.

Flg. sogne ligger i Vester Han Herred:

 Arup Sogn
 Gøttrup Sogn
 Hjortdal Sogn
 Kettrup Sogn
 Klim Sogn
 Kollerup Sogn
 Lild Sogn
 Tømmerby Sogn
 Vesløs Sogn
 Vester Torup Sogn
 Vust Sogn
 Øsløs Sogn

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Thisted Amt
Vanwall Cars

Vanwall Cars er en lille engelsk producent af sportsvogne. Navnet er lånt fra formel 1-konstruktøren Vanwall; men der er ingen ejermæssig eller historisk sammenhæng mellem de to firmaer. Vanwall Cars har simpelthen fået lov til at bruge navnet af det firma, som i dag ejer rettighederne til det.

Vanwall Cars har foreløbig udviklet Vanwall GPR V12, som temmelig meget ligner den Vanwall, der vandt verdensmesterskabet for konstruktører i 1958. En tosædet udgave er planlagt.

Ekstern henvisning 
 Vanwall Cars

Bilmærker
Bilproducenter fra Storbritannien
Autonomi

Autonomi er det at være uafhængig af andre og/eller at bestemme over egne anliggender, især om områder og institutioner, som har en høj grad af uafhængighed uden dog at have fuld selvbestemmelsret.

Inden for æstetikken taler man om kunstens autonomi, som er ideen om at kunsten er eller bør være uafhængig af snævre formål (kommercielle, politiske, nyttemæssige).

I noget organisationsforskning behandles autonomi for at øge fleksibiliteten i en organisation. Dette kan specielt være gavnligt i henhold til skabelsen af uformelle netværk for derigennem at skabe vidensforøgelse (se også Ikujiro Nonaka: Dynamic Theory of Organizational Knowledge Creation).

 
Kybernetik
Socialvidenskabelige begreber
Pudeasters

 
Pude-Asters (Symphyotrichum dumosum) er en staude med en opret og tæt forgrenet vækst.

Beskrivelse 
De unge skud er lysegrønne. Bladene er lancetformede med hel rand. Over- og underside er ensartet friskt grønne. 

Blomsterne sidder ved den yderste ende af skuddene, men også ved de øverste bladhjørner. De er sammensatte (kurvblomster) af små, tungeformede og blå, røde eller violette randblomster og gule skiveblomster. Frøene er forsynet med en "fnok", altså et lille vedhæng af hår. De modner i reglen godt her i landet.

Rødderne er grove og godt fordelt under planten. Den breder sig langsomt ved korte udløbere. 

Højde x bredde og årlig tilvækst: 0,40 x 0,40 m (40 x 5 cm/år). Disse mål kan fx bruges til beregning af planteafstande, når arten anvendes som kulturplante.

Hjemsted 
Pude-Asters vokser i prærierne i USA og Canada sammen med andre urter og græsser på sollys og næringsrig, tør bund.

Sygdomme 
Denne Asters angribes en del af meldug.

Flerårige urter
Blå blomster
Asters (Symphyotrichum)
Ulighed (matematik)

En ulighed er et matematisk udsagn, der angiver at ét regneudtryk er større end eller evt. lig med, et andet regneudtryk. Ligesom med ligninger kan der indgå en eller evt. flere ubekendte størrelser (et tal repræsenteret ved f.eks. bogstavet x) i ét eller begge regneudtryk. Mange af de regneregler, der gælder for ligninger, kan også bruges til at løse uligheder. Men hvor ligninger typisk tilfredsstilles af ét eller nogle få bestemte tal, er løsningsmængden for en ulighed oftest et interval, eller evt. en foreningsmængde af flere intervaller af værdier, der tilfredsstiller den oprindelige ulighed.

Typer af uligheder 
Hvor ligninger har et lighedstegn, har en ulighed ét af fire følgende såkaldte ulighedstegn:
 < som læses "er mindre end"
 ≤ som læses "er mindre end eller lig med"
 > som læses "er større end"
 ≥ som læses "er større end eller lig med"
Ulighederne med "<" og ">" kaldes også for skarpe uligheder, og bliver ofte for præcisionens skyld udtalt som "er skarpt mindre end" hhv. "er skarpt større end". Ligeledes refererer ordet "skarpt" i almindelighed til, at der ikke kan gælde lighedstegn.

En dobbeltulighed er et udsagn om at en størrelse ligger mellem to andre størrelser. Således er 2 < 2x - 3 < 5 et eksempel på en dobbeltulighed.

Løsning af lineære uligheder 
I en lineær ulighed er både venstre og højre side af ulighedstegnet lineære funktioner. Lineære uligheder løses stort set som lineære ligninger. Man kan lægge et tal til eller trække et tal fra på begge sider af ulighedstegnet. Endvidere kan man multiplicere eller dividere regneudtrykkene på begge sider af ulighedstegnet med det samme tal, undtaget 0, men man skal vende ulighedstegnet, hvis man multiplicerer eller dividerer med et negativt tal. Det illustreres lettest ved at multiplicere nogle simple uligheder med -1:
  bliver til 
  bliver til 
Eksempel

 :
 :
 :
 :
 :
 :

Løsning af generelle uligheder med en ubekendt 
Uligheder, som involverer kontinuerte funktioner, løses ved først at samle funktionerne på den ene side af ulighedstegnet, så der står 0 på den anden side. Herved får uligheden formen  hvor > eventuelt kan være skiftet ud med et af de andre ulighedstegn. Herefter løses ligningen . Nulpunkterne deler talaksen i intervaller og funktionen vil have konstant fortegn i hvert interval. Funktionens fortegn undersøges for en tilfældig -værdi i hvert interval, hvorved det afgøres hvilke af intervallerne der udgør løsningsmængden.

Bøger 

 Se side 17-27 i Carstensen, Jens & Frandsen, Jesper (1988): Matematik 1 - Opgaver. Forlaget Systime, Herning. 
 Se side 45-51 i Carstensen, Jens & Frandsen, Jesper (1996): Obligatorisk matematik 1. Forlaget Systime, Århus. 
 Se siderne 26 og 84 samt 118 i Holth, Klaus m.fl. (1987): Matematik Grundbog 1. Forlaget Trip, Vejle.

Referencer 

Algebra
Nyengelsk asters

 
Nyengelsk asters (Symphyotrichum novae-angliae) eller duftasters er en høj staude med en stiv, opret vækstform.

Beskrivelse 
Bladene sidder spredt op langs de stive stængler. Hvert blad er lancetformet med hel rand. Bladfoden slutter halvvejs rundt om stænglen. Oversiden af bladet er mørkegrøn og lidt ru af en tæt behåring. Undersiden er lysere, men også tæt håret. 

Blomsterne sidder i store, rigt forgrenede, åbne stande for enden af skuddene. Hver blomst er en stjerneagtig kurvblomst med gule midterkroner og violette/blå/hvide/røde randkroner. Frugterne er små nødder med hver deres lille fnok. Frøene spirer villigt.

Rodnettet består af lange, kraftige jordstængler tæt under overfladen. På dem sidder både trævlerødder og stængler.

Højde x bredde og årlig tilvækst: 1,50 x ? m (150 x ? cm/år). Bredden kan ikke opgives, da udløberne breder sig kraftigt hvert år, næsten ukrudtsagtigt.

Hjemsted 
Denne Asters-art er en prærieplante fra Canada, det nordøstlige og det midtvestlige USA. Her vokser den i fugtige lavninger og rundt langs sumpe sammen med kraftige græsarter som præriehirse og ellers med buskpotentil, canadisk lærk, engelskgræs, hedemelbærris, kongebregne, krybende ene, liden klokke og sortgran.

Eksterne henvisninger 

Flerårige urter
Blå blomster
Haveplanter
Asters (Symphyotrichum)
Davor Palo

Davor Palo (født 2. november 1985 i Sarajevo) er en dansk skakspiller. Han er danmarksmester i skak 2013.

Palo lærte at spille skak i 1993 i Sarajevo, mens byen var belejret, og det ofte var umuligt at være udendørs. Han kom til Danmark som flygtning i december 1993 og deltog i sin første skakturnering i 1995. Han viste sig hurtigt at have stort talent for skakspillet. Allerede i 2002 blev han tildelt titlen international mester. Palo scorede sin første stormesternorm ved danmarksmesterskabet i 2003, hvor han blev nr. 2. Han vandt yderligere to stormesternormer ved turneringer i 2004 og 2005, hvilket resulterede i, at han i 2005 som 19-årig blev udnævnt til den hidtil yngste danske skakstormester. Det blev overgået af Jonas Bjerre i 2019.

Han indstillede i 2006/7 skakkarrieren for at satse på poker.

Davor Palo genoptog sin skakkarriere i efteråret 2012 og var med til at vinde danmarksmesterskabet i holdskak i sæsonen 2012/2013 med Skanderborg Skakklub. Han opnåede 6 af 9 mulige point på holdets andetbræt. Han kronede sit comeback ved i marts 2013 også for første gang at vinde det individuelle danmarksmesterskab 2013.

Kilder

Eksterne henvisninger 

 
 Personlig blog 

Skakspillere fra Danmark
Personer fra Sarajevo
Skakstormestre fra Danmark
Danmarksmestre i skak
Ninian Smarts syv dimensioner

Ninian Smarts syv dimensioner er et redskab til at få et balanceret overblik over religionerne. Den britiske religionshistoriker Ninian Smart ser på religionerne ud fra syv forskellige dimensioner:

 dogmatisk (læresystemer, f.eks. treenigheden, dharma, trosbekendelser)
 mytisk (beretninger om det guddommelige og om tilværelsens grundlæggende vilkår, f.eks. skabelsesmyter)
 etisk (forskrifter for den enkeltes liv, f.eks. de 10 bud eller Buddhas "medfølelse")
 rituelt (andagt, bøn og ofring, f.eks. optagelses- og renselsesritualer)
 erfaringsmæssigt (personlige oplevelser af gud eller det guddommelige, f.eks. mystikernes oplevelser eller profeters kaldelse)
 socialt (organisationer og institutioner, knyttet til religionen, f.eks. præsteskab, munkevæsen, hellige mænd)
 materielt (religionens nedslag i den konkrete dagligdag (arkitektur, kunst, hellige steder, bygninger, billedkunst))

Kilde 
Ninian Smart: Dimensions of the Sacred: An Anatomy of the World's Beliefs, 1996 

Religionsvidenskab
Lyntoget

Lyntoget er en dansk film fra 1951.
Manuskript John Olsen og Paul Sarauw.
Instruktion Aage Wiltrup.
Blandt de medvirkende kan nævnes:

Preben Lerdorff Rye
Erik Mørk
Asbjørn Andersen
Ib Schønberg

Eksterne henvisninger 
 

Danske film fra 1951
Verdens rigeste pige

Verdens rigeste pige er en dansk film fra 1958 instrueret af Lau Lauritzen jun. og Alice O'Fredericks efter manuskript af Børge Müller. Filmen er en komedie bygget over datidens populære sangduo Nina & Frederik, der optræder i filmen.

Filmen handler om rigmandsdatteren Lisa (spillet af Nina van Pallandt), der flygter fra en pigeskole i Schweiz for at være sammen med calypso-sangeren Jacques (spillet af Frederik van Pallandt). Parret sang en række af deres sange i filmen, herunder "Lad os flyve til en stjerne".

Medvirkende (udvalg) 
Nina van Pallandt
Frederik van Pallandt
Poul Reichhardt
Birgitte Price
Gunnar Lauring
Jessie Rindom
Jeanne Darville
Asbjørn Andersen
Else Marie Hansen
Paul Hagen
Johannes Marott
Grethe Mogensen
Judy Gringer

Eksterne henvisninger 
 

Komediefilm fra Danmark
Danske film fra 1958
Film instrueret af Alice O'Fredericks
Musicalfilm fra Danmark
Film instrueret af Lau Lauritzen junior
Gymnasiepigen

Gymnasiepigen er en dansk film fra 1960, instrueret af Johannes Allen og Ole Mynster efter manuskript af Allen.

Medvirkende 
 Susanne Bruun-Koppel
 Asbjørn Andersen
 Karen Marie Løwert
 Kirsten Saerens
 Paul Hüttel
 Preben Neergaard
 Grethe Holmer
 Hannah Bjarnhof
 Paul Hagen
 Bendt Rothe
 Helge Kjærulff-Schmidt

Eksterne henvisninger 
 

Danske film fra 1960
Ungdomsfilm fra Danmark
Ben Roy Mottelson

Ben Roy Mottelson (født 9. juli 1926 i Chicago, død 13. maj 2022) var en dansk-amerikansk fysiker (Ph.d. fra Harvard University 1950) og fra 1957 professor ved Nordisk Institut for Teoretisk Fysik (NORDITA). Fra 1950 var han tilknyttet Niels Bohr Institutet på Københavns Universitet. Mottelson blev dansk statsborger i 1971. Han samarbejdede med Aage Bohr, og deres teoretiske arbejde med beskrivelsen af atomkernens struktur blev belønnet med nobelprisen i fysik i 1975. Hans hovedværk (skrevet sammen med Aage Bohr) er Nuclear Structure 1-2 (1969 og 1975).

Mottelson blev indvalgt i Videnskabernes Selskab i 1974.

Ben R. Mottelson blev officielt pensioneret i 1994, hvilket gav ham mulighed for at tage til Trento i Italien, hvor han var med til at starte The European Centre for Theoretical Studies in Nuclear Physics and Related Areas. Mottelson arbejdede i Trento i fem år, inden han vendte tilbage til København. Trods pensionering havde Mottelson stadig kontor på Niels Bohr Institutet på Københavns Universitet.

Referencer

Eksterne henvisninger 

Medlemmer af Videnskabernes Selskab
Nobelprismodtagere i fysik
Nobelprismodtagere fra Danmark
Atomfysikere fra Danmark
Fysikere fra USA
Personer fra Chicago
Jøder fra USA
Jøder fra Danmark
Personer i Kraks Blå Bog (afdøde)
Dansksprogede forfattere fra Danmark
Geometer

En geometer (eller (mindre korrekt) geometriker) er en videnskabsmand der beskæftiger sig med geometri. Betegnelsen bruges hovedsagelig om historiske forhold, sjældnere om en nulevende person.

I en mere bogstavelig betydning af ordet, bruges geometer også om en landmåler.

Stillingsbetegnelser
Geometri

cs:Geometr
de:Geometer
sl:Geometer
Holluf Pile

Holluf Pile er en bydel i Tornbjerg Sogn i det sydøstlige Odense mellem Tornbjerg, Over Holluf og Neder Holluf. Bydelens første omkring 1000 huse blev bygget af Jens P. Kock i sidste halvdel af 1970'erne. Siden er der bygget flere huse til af andre firmaer.

Bebyggelsen er opdelt i de fire kvarterer Klokkens Kvarter, Hjulets Kvarter, Nøglens Kvarter og Vægtens Kvarter. Holluf Pile er bygget på en del af de jorder der oprindeligt tilhørte Hollufgård.

Skole og bibliotek
I Nøglens Kvarter ligger Holluf Pile Skole og Holluf Pile Bibliotek. Holluf Pile Skole er en 3-sporet skole, der blev taget i brug i 1982. Den er siden udbygget af flere omgange. Holluf Pile Bibliotek er lokalbibliotek i Odense SØ og skolebibliotek for Holluf Pile Skole.

 

Bydele i Odense
Scriptsprog

Script-sprog er også programmeringssprog.
Til forskel fra compiler-baseret programmering bliver den syntaktiske sammensætning af en række script-sprog-kommandoer - scriptet - som oftest processeret runtime () af en såkaldt interpreter ().

Scripts vil oftest være lettere læselige end almindelig programmeringskode, og i hvert fald mere læsbar end assembler-kode.

Scripts anvendes blandt andet til styring af computere, programmering af websideer og computerspil.
I det nedenstående følger en liste over udvalgte Script-sprog:
 AppleScript – anvendes på Mac-computere.
 CGI-script – anvendes som regel til at beskrive CGI-programmer skrevet i Perl.
 ECMAScript – bygget på grundlag af JavaScript.
 JavaScript – mest anvendte script-sprog på hjemmesider, mange browsere understøtter dette.
 JScript – udviklet af Microsoft.
 VBscript – udviklet af Microsoft.
 VRML-kode – kan ved hjælp af en særlig plug-in vises som 3D-virtual reality i en browser.
 Visual DialogScript – scriptsprog for Windows.
Den klassiske kommandolinjegrænseflade har i de UNIX-lignende systemer traditionelt dannet rammen for det der på engelsk kaldes shell script. Nutildags er de fleste scriptsprog også interaktive, typisk med en begrænset adgang til systemkommandoer.
  – Her findes en række shells med hver sine specifikke faciliteter. Ex.  og Bash.
 Windows PowerShell - til automatisering af administrative opgaver i Microsoft Windows.

Programmeringssprog
Vesterbro (flertydig)

Vesterbro (vestlige brolagte vej) henviser til en række danske gader eller bydele, hvoraf nogle er vist herunder:

 Vesterbro (København)
 Vesterbro (Odense)
 Vesterbro (Ubby)
 Vesterbro (Aalborg)
 Vesterbro (Aarhus)

Andet
 Vesterbro (film) – en dansk film fra 2007 af Michael Noer.
Netguide

Netguider er sider, som har samlet sider med bestemte emner i et system, så at de er nemmere at finde. 
Modsat en søgemaskine så er der nogen, som fysisk har været inden på siden og godkendt den, hvis ikke siden bare er betalt for at linkene kommer med.

Portaler 
Webportaler består som regel af en Netguide, søgemaskine, spil, chat, m. m.

Netguider 
 Søgemaskiner over hele verden opdelt efter land
 
 Bibliotekernes netguide

Biblioteks- og informationsvidenskab
Valby (flertydig)

Valby (byen ved græsgangen/i skoven) kan hentyde til flere steder:
 Sjælland:
 Valby Sogn (Københavns Kommune) – sogn i Københavns Kommune
 Valby – en bydel i Valby Sogn, Københavns Kommune (der også giver navn til Valby Bakke samme sted)
 Valby Station – en S-togs- og regionaltogsstation i bydelen Valby i København
 Valby Sogn (Gribskov Kommune) – sogn i Gribskov Kommune
 Valby (Gribskov Kommune) - by lige nord for Helsinge.
 Valby Hegn – skov i Nordsjælland
 Valby (Hellested Sogn) – en bebyggelse i Hellested Sogn
 Taastrup-Valby – indgår nu i Taastrup
 Store Valby – landsby nord for Roskilde
 Store Valby Mose
 Jylland:
 Valby (Brønderslev Sogn) – en bebyggelse i Brønderslev Sogn
 Norge:
 Valby (Tjølling) – en by i Tjølling, Larvik kommune, Vestfold, Norge.
 Finland:
 Valby (Lojo) – en by i Lojo kommune, Finland.
 USA:
 Valby (Oregon) - bebyggelse.
 Andet
 Valby (eksperimentalfilm) – dansk eksperimentalfilm fra 1997 instrueret af Erik Steffensen
 John Valby - musiker, sanger, sangskriver og komiker.

Se også 
 Åbyhøj – denne forstad til Aarhus kaldtes tidligere "Valby"